Sidste års succes med trailløb lige efter nytår er i år blevet gentaget. Og igen i år er der mange deltagere.

Flere hundrede var i dag tilmeldt nytårsløbet DGI trailløb i Ølands Skov ved Brovst. Løbet var både for dem, der holdt sig på de fem kilometer men også for dem, der kunne løbe de længere ruter som kvartmartathon og en halvmartahon. Ruten vekslede mellem græs, grusveje og mindre stier. Efterfølgende blev de kolde løbere budt på suppe ved spejderhuset.